LIMPOPO. – Mukundi Malovhele (21) het ’n motor wat geïnspireer is deur sy gunsteling- luukse handelsmerk, Lamborghini, gebou. Hy het van afvalmateriaal en ou motoronderdele gebruik gemaak omdat hy geweet het hy kan nie só ’n luukse motor bekostig nie.
Malovhele vertel aan Sowetan Live ’n gebrek aan geld het hom altyd verhoed om sy “Lamborghini” te voltooi. Hy het soms geld nodig gehad om sekere onderdele van dié motor te koop. Sy pa sou soms vir hom geld gee om hom te help, maar meeste van die tyd het hy saam met sy pa op die land gewerk en die produkte aan mense in die omgewing vir ekstra geld verkoop.